Hiina. Aasta 859. Kunagi õitsval Tangi dünastial on rasked ajad. Rahutused raputavad riiki ning korrumpeerunud valitsus sõdib mässuliste armeedega. Nende seast suurim on "Lendavate pistodade maja", mille  võim uue juhi käe all ainult kasvab. Kaks Feng Tiani maakonna kaptenit Leo (Andy Lau Tak Wah) ja Jin (Takeshi Kaneshiro) peavad püüdma kinni salaorganisatsiooni tabamatu juhi. Selleks päästab vaba sõdalasena esinev Jin vanglast pimeda mässaja Mei (Zhang Ziyi), et see viiks ta mässuliste peidupaika. Plaan toimib, aga pikal teekonnal armuvad Jin ja Mei teineteisesse. Aga kas see on ikka tõeline armastus, kui nende peas on salaplaanid… ja südames saladused?    "Lendavate pistodade maja" on uskumatuid  võitlusstseene sisaldav eepiline draama, mille autoriks on meisterlavastaja Zhang Yimou ("Kangelane"). Osades Andy Lau Tak Wah ("Põrgulik amet"), Takeshi Kaneshiro ("Returner") ja Zhang Ziyi ("Tiiger ja draakon", "2046"). Film kandideeris 9 BAFTA auhinnale ning ka Oscarile parima operaatoriöö kategoorias.    Alla 12.aastastele mittesoovitatav (MS12) !